Väike-Ula
Väike-Ula on küla Saare maakonnas Saaremaa vallas. Kuni 2017. aasta Eesti omavalitsuste haldusreformini kuulus küla Salme valda ja kandis nime Ula. Väike-Ula on pindalalt Sõrve kõige väiksem küla. Lähimast linnast Kuressaarest asub Ula küla umbkaudselt 38 km kaugusel. Autoga sõidab sinna Kuressaarest umbes 40 minutit, bussiga 60 minutit ning jala käies kulub 7–8 tundi. Lähim pood asub Rahuste külas 2,2 km kaugusel. Lähim vallakeskus Salmel asub 17,3 km kaugusel. Ajalooliselt asus küla Jämaja kihelkonnas.